ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
1,700 கோடி ரூபாய் செலவில் இந்திய காலணி மற்றும் தோல் மேம்பாட்டு திட்டத்தை தொடர்வதற்கு ஒப்புதல்
இந்திய காலணி மற்றும் தோல் மேம்பாட்டு திட்டத்தை  2021-22ம் ஆண்டிலிருந்து 1,700 கோடி ரூபாய் செலவில் தொடர்வதற்கு ஒப்புதல் அளிக்கப்பட்டுள்ளது. முந்தைய ஐஎஃப்எல்டிபி திட்டம் 2026ம் ஆண்டு மார்ச் 31ம் தேதி வரை அல்லது மேலும் மறுஆய்வு செய்யும் வரை, இதில் எது முன்போ அதுவரை இந்திய காலணி மற்றும் தோல் மேம்பாட்டு திட்டத்தை தொடர மத்திய அமைச்சரவை கடந்த ஜனவரி மாதம் 19ம் தேதி ஒப்புதல் அளித்துள்ளது.
தோல் துறையில் உள்கட்டமைப்பை மேம்படுத்துவது, தோல் துறையில் நிலவும் சுற்றுச்சூழல் பிரச்னைகளுக்கு தீர்வு காண்பது, கூடுதல் முதலீடுகளுக்கு வழி ஏற்படுத்துவது, வேலைவாய்ப்பை உருவாக்குவது மற்றும் உற்பத்தியை அதிகரிப்பது போன்றவற்றை இந்திய காலணி மற்றும் தோல் மேம்பாட்டு திட்டம் நோக்கமாக கொண்டுள்ளது.
1. 2021-26ம் ஆண்டில் ஐஎஃப்எல்டிபி திட்டத்தின் கீழ் கீழ்கண்ட துணை திட்டங்களுக்கு ஒப்புதல் அளிக்கப்பட்டுள்ளது :
 நிலையான தொழில்நுட்பம் மற்றும் சுற்றுச்சூழல் வளர்ச்சி: - வடகிழக்கு பகுதிகளில் ஒவ்வொரு பொது சுத்திகரிப்பு ஆலையும் அமைக்கும் துணை நிறுவனத்துக்கும் மொத்த திட்ட செலவில் 80 சதவீதம் அளிக்கப்படும். 20 சதவீதத்தை தொழில் நிறுவனங்கள் ஏற்க வேண்டும். மற்ற பகுதிகளில் 70 சதவீத நிதியுதவி அளிக்கப்படும். 30 சதவீதத்தை தொழில் நிறுவனங்கள் ஏற்க வேண்டும். இதற்கான திட்ட செலவின் வரம்பு ரூ.200 கோடியாக இருக்க வேண்டும்.
 ஒருங்கிணைந்த தோல்துறை மேம்பாடு துணை திட்டம் : தொழில் நிறுவனங்களின் நவீனமயமாக்கம், விரிவாக்கம் மற்றும் மேம்பாட்டுக்கு குறு,சிறு மற்றும் நடுத்தர நிறுவனங்களுக்கு 30 சதவீத உதவித் தொகையும், இதர நிறுவனங்களுக்கு 20 சதவீத உதவித் தொகையும் வழங்கப்படும். அதிகபட்ச உதவியாக ரூ.15 கோடி வரை வழங்கப்படும்.
 நிறுவன வசதிகள் அமைத்தல் : சர்வதேச பரிசோதனை மையம், விளையாட்டு வளாகம், எல்இடி விளக்குகள் பொருத்துதல், காலணி வடிவமைப்பு மற்றும் மேம்பாட்டு மையத்தில் பெண்கள் விடுதிகள் கட்டுதல் போன்றவற்றுக்கு திட்டமிடப்பட்டுள்ளது.
 மெகா தோல் காலணி மற்றும் துணைப்பொருட்கள் தொகுப்பு மேம்பாடு  துணைதிட்டம் : தோல் மற்றும் காலணி தொழில் தேவைகளுக்கு சர்வதேச தரத்தில் உள்கட்டமைப்பு அமைப்பதை துணை திட்டம் நோக்கமாக கொண்டுள்ளது.
 தோல் மற்றும் காலணி துறையில் இந்திய பிராண்டுகளை ஊக்குவித்தல் : - திட்ட மொத்த செலவில் மத்திய அரசு 50 சதவீதம் அளிக்க திட்டமிட்டுள்ளது. இத்திட்டத்துக்கான வரம்பு ஒவ்வொரு பிராண்டுக்கும் அடுத்த 3 ஆண்டுகளுக்கு ரூ.10 கோடி. இதன் மூலம் 3 ஆண்டுகளில் சர்வதேச சந்தையில் 10 இந்திய பிராண்டுகள் ஊக்குவிக்கப்படும்.
 டிசைன் ஸ்டுடியோக்கள் மேம்பாடு :- இது புதிய துணை திட்டம். 10 இந்திய ஸ்டுடியோக்களை மேம்படுத்த உதவித் தொகை வழங்கப்படும். இந்த ஸ்டுடியோக்கள் மார்க்கெட்டிங் / ஏற்றுமதி தொடர்புகளை ஊக்குவிக்கும்.
2017-18ம் ஆண்டு முதல் 2019-20ம் ஆண்டு வரை மனிதவள மேம்பாட்டு துணை திட்டம், திறன் மேம்பாட்டு பயிற்சிகள் 3.24,722 பேருக்கு வழங்கப்பட்டன. இதில் 2,60,880 பயிற்சியாளர்களுக்கு தோல் மற்றும் காலணி துறையில் வேலைகள் வழங்கப்பட்டன. கடந்த 2019-20ம்ஆண்டில், 12,947 தொழிலாளர்களுக்கு திறன்மேம்பாட்டு பயிற்சிகள் அளிக்கப்பட்டன. 2020-21ம் ஆண்டில் கோவிட்-19 தொற்று காரணமாக எந்த பயிற்சியும் அளிக்க இயலவில்லை.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleseDetail.aspx?PRID=1795797
நுகர்வோர் நலன், உணவு மற்றும் பொது விநியோகம் அமைச்சகம்
தற்சார்பு இந்தியா திட்டத்தின் கீழ் 8 கோடி குடிபெயர்ந்த தொழிலாளர்கள் மற்றும் அவர்களுடைய குடும்பத்தினருக்கு இலவச உணவு தானியங்கள் வழங்க ஏற்பாடு.
பிரதமர் திரு நரேந்திர மோடி தலைமையிலான மத்திய அரசு குடிபெயர்ந்த தொழிலாளர்கள் மற்றும் ஏழைகள் நலனில் அக்கறை கொண்டுள்ளது. யாரும் பட்டினி கிடக்கக் கூடாது என்பதை உறுதி செய்வதில் உணவு மற்றும் நுகர்வோர் விவகாரங்கள் துறை, சாத்தியமான அனைத்து முயற்சிகளையும் மேற்கொண்டு வருகிறது. கிரிஷி பவனில் இன்று காணொளி மூலம் நடந்த செய்தியாளர் சந்திப்பில் மத்திய நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு ராம்விலாஸ் பாஸ்வான் இந்தத் தகவலைத் தெரிவித்தார். பிரதமர் திரு நரேந்திர மோடி ரூ.20 லட்சம் கோடியிலான சிறப்புப் பொருளாதார மற்றும் விரிவான உதவித் தொகுப்புகள் திட்டத்தை 2020 மே 12 ஆம் தேதி அறிவித்தார். பொருளாதார நடவடிக்கைகளின்  கீழ், குடிபெயர்ந்த தொழிலாளர்கள் உள்ளிட்ட ஏழைகள் பயன்பெறும் வகையில், பல்வேறு குறுகிய மற்றும் நீண்டகாலத் திட்டங்களை மத்திய நிதியமைச்சர் திருமதி நிர்மலா சீதாராமன் அறிவித்தார். தேசிய உணவுப் பாதுகாப்பு சட்டத்தின் கீழ் வராதவர்கள் அல்லது மாநிலங்களின் குடும்ப அட்டைகளைப் பெறாத 8 கோடி புலம்பெயர்ந்த தொழிலாளர்களுக்கு இலவசமாக உணவு தானியங்கள் மற்றும் பருப்பு வகைகள் வழங்கும் திட்டம் இதில் அடங்கும். ஒரு நபருக்கு ஒரு மாதத்துக்கு 5 கிலோ என்ற அடிப்படையில் இரண்டு மாதங்களுக்கு  வழங்கப்படும் என அறிவிக்கப்பட்டது.
நுகர்வோர் விவகாரங்கள், உணவு, பொது விநியோகத் துறை அமைச்சர் திரு ராம்விலாஸ் பாஸ்வான் இன்று புதுடெல்லியில் காணொளி மூலம் செய்தியாளர்களிடம் பேசினார்.
நெருக்கடியான கோவிட்-19 சூழ்நிலையில் குடிபெயர்ந்தவர்களின் துயரங்களைக் குறைக்கவும், அவர்களுக்கும் அவர்களுடைய குடும்பத்தினருக்கும் உணவு தானியங்கள் கிடைப்பதை உறுதி செய்யவும், மாநிலங்கள் / யூனியன் பிரதேசங்களுக்கு 8 லட்சம் மெட்ரிக் டன் உணவு தானியங்கள் ஒதுக்கப்பட்டிருப்பதாக திரு பாஸ்வான் தெரிவித்தார். மாநிலத்துக்குள் இவற்றை எடுத்துச் செல்தல், டீலர்களுக்கு உரிய கமிஷன் உள்ளிட்ட மொத்த செலவையும் மத்திய அரசு ஏற்கும் என்றும் அவர் தெரிவித்தார்.
இந்த உணவு தானியங்களை முழுமையாக விநியோகம் செய்த பிறகு, அதுகுறித்த தகவல்களை, பிரதமரின் கரீப் கல்யாண் திட்டத்தின் கீழ் பின்பற்றப்படும் நடைமுறைகளின்படி, உணவு மற்றும் பொது விநியோகத் துறைக்குத் தெரிவிக்க வேண்டும் என்று மாநிலங்கள் / யூனியன் பிரதேசங்கள் கேட்டுக் கொள்ளப்பட்டுள்ளதாக திரு பாஸ்வான் தெரிவித்தார்.
உணவு தானியங்கள் மீதி இருந்தால் அதுகுறித்த தகவல்களை, 2020 ஜூலை 15க்குள் துறைக்கு மாநிலங்கள் / யூனியன் பிரதேசங்கள் தெரிவிக்க வேண்டும். இந்த உணவு தானியங்கள் விநியோகம் செய்யப்பட்டது தொடர்பாக அடுத்த வாரத்தில் மாநிலங்கள் / யூனியன் பிரதேசங்களின்
(
தகவல் மற்றும் ஒலிபரப்பு அமைச்சகம்
தகப்பனார்-மகன் இடையேயான உறவை எடுத்துக்காட்டும் ஒடியா திரைப்படம் பிரதிக்ஷியாவை ஹிந்தியில் தயாரிக்க முடிவு செய்துள்ளதாக 53 ஆவது இந்திய சர்வதேச திரைப்பட விழா மேடையில் அனுபம் கர் அறிவித்தார்
தகப்பனார்-மகன் இடையேயான உறவை எடுத்துக்காட்டும் ஒடியா திரைப்படம் பிரதிக்ஷியாவை ஹிந்தியில் தயாரிக்க முடிவு செய்துள்ளதாக 53 ஆவது இந்திய சர்வதேச திரைப்பட விழா மேடையில் இந்தி திரைப்பட நடிகர் அனுபம் கர் அறிவித்தார்.
அந்த திரைப்படத்தின் தகப்பனார் வேடத்தில் தாம் நடிக்கவுள்ளதாகவும் அவர் கூறினார். அப்போது திரைப்பட உரிமையின் முன்தொகைக்கும் கையெழுத்திட்டு பிரதிக்ஷியா திரைப்பட இயக்குநர் அனுபம் பட்நாயக்கிடம் அவர் வழங்கினார். பின்னர் பேசிய இயக்குநர் அனுபம் பட்நாயக், இத்தருணம் எங்களுக்கும் ஒடிசா மக்களுக்கும் முக்கியமானது என்று குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1878242
தகவல் மற்றும் ஒலிபரப்பு அமைச்சகம்
மத்திய அரசு ஊழியர்களின் படிகளில் பிடித்தம் எதுவும் கிடையாது - போலிச் செய்திகளை அம்பலப்படுத்தியது பி ஐ பி
மத்திய அரசு ஊழியர்களின் ஊதியத்தில் அக விலைப்படி வீட்டு வாடகைப்படி போன்ற படிகளில்  எதையும் பிடித்தம் செய்யப் போவதில்லை என்று பத்திரிகைத் தகவல் மையத்தின் உண்மை கண்டறியும் பிரிவு தெளிவுபடுத்தியுள்ளது. கொரோனா வைரஸ் நெருக்கடி காரணமாக, மத்திய அரசு ஊழியர்களின் ஊதியத்தில் படிகளை பிடித்தம் செய்ய மத்திய அரசு திட்டமிட்டிருப்பதாக வெளியான தகவல்கள் குறித்து, உண்மை நிலையைக் கண்டறிந்த இந்தக் குழு, அதுபோன்ற திட்டம் எதுவும் இல்லை என ட்விட்டரில் பதிவிட்டுள்ளது.
கோவிட்-19 நோய்த் தாக்குதலைக் கண்டறிய துரிதப் பரிசோதனை தொகுப்புகள் குறைந்த விலைக்கு கிடைக்கும் நிலையில், கூடுதல் விலை கொடுத்து இந்திய மருத்துவ ஆராய்ச்சிக் கவுன்சில்  வாங்கியுள்ளது என்று முகநூலில் பரவும் புகார்கள் தவறானவை என்றும் இந்தப் பிரிவு கண்டறிந்துள்ளது. எந்த வரம்புக்குள் விலைகள் இருக்கலாம் என்று ஐசிஎம்ஆர் பரிந்துரைத்தது என்றும், நிறுவனங்கள் விரும்பினால் குறைந்த விலையில் வழங்கலாம் என்றும் ஐசிஎம்ஆர் தரப்பில் விளக்கம் அளிக்கப் பட்டுள்ளது.
சமூக ஊடகங்களில் போலிச் செய்திகள் பரவுதலைத் தடுப்பது மற்றும் உச்சநீதிமன்றத்தின் கருத்துகளைத் தொடர்ந்து, சமூக ஊடகங்களில் வைரலாக இருக்கும் புரளிகள் குறித்து விசாரித்தறிய பிரத்யேகமான ஒரு பிரிவை பத்திரிகைத் தகவல் மையம் உருவாக்கியுள்ளது. இதில் கண்டறியப்படும் தகவல்கள் “பிஐபி ஃபேக்ட்செக்” என்ற பெயரில் ட்விட்டரில் பதிவுகள் வெளியிடப்படுகின்றன. சமூக ஊடக தளங்களில் பரபரப்பாக பேசப்படும் தகவல்களை இந்தப் பிரிவு தொடர்ந்து கண்காணித்து, அவற்றின் உண்மைத்தன்மை குறித்து ஆய்வு செய்கிறது. அத்துடன், ட்விட்டரில் பிஐபி இந்தியா என்ற பெயரிலும், பல்வேறு பிராந்திய பதிவுகளிலும், அதிகாரப்பூர்வ மற்றும் நம்பகமான தகவல்கள் #பிஐபிஃபேக்ட்செக் என்ற ஹேஷ்டேக் பயன்படுத்தி பதிவிடப் படுகின்றன.
(Visitor Counter : 123
வெளியுறவுத்துறை அமைச்சகம்
ஜி20 ஷெர்பாக்களின் இரண்டாவது கூட்டம் கேரளாவின் குமரகோமில் 2023 மார்ச் 30 முதல் ஏப்ரல் 2 வரை நடைபெறுகிறது
ஜி20 ஷெர்பாக்களின்  இரண்டாவது கூட்டம் கேரளாவின் குமரகோமில் 2023 மார்ச் 30 முதல் ஏப்ரல் 2 வரை நடைபெறுகிறது. இந்தியாவின் தலைமையில் நடைபெறும் இந்த கூட்டத்திற்கு இந்தியாவுக்கான ஜி20 தலைமை ஒருங்கிணைப்பாளர்  திரு அமிதாப் கந்த் தலைமை ஏற்க உள்ளார்.
நான்கு நாட்கள் நடைபெறும் இந்த கூட்டத்தில் ஜி20 நாடுகள், ஒன்பது சிறப்பு அழைப்பாளர் நாடுகள் மற்றும் பல்வேறு சர்வதேச அமைப்புகளை சேர்ந்த 120க்கும் மேற்பட்ட பிரதிநிதிகள் பங்கேற்க உள்ளனர். பொருளாதார மேம்பாடு, தற்போதைய உலகளாவிய சவால்கள் மற்றும் கொள்கை அமலாக்கம் உள்ளிட்டவை குறித்து இந்தக் கூட்டத்தில் விரிவாக விவாதிக்கப்பட உள்ளது.
PIB Headquarters
நடுக்கடலில் தத்தளித்த 6 மீனவர்கள் மீட்பு தமிழக மீன்பிடி படகை பத்திரமாக இழுத்துவந்த ஐசிஜிஎஸ் ஆதேஷ்
கன்னியாகுமரிக்கு 70 கடல் மைல் தொலைவில் தேடுதல் மற்றும் மீட்புப் பணியில் ஈடுபட்ட இந்திய கடலோர காவல்படையினர் 6 பேரின் உயிர்களைக் காப்பாற்றியுள்ளனர். மன்னார் வளைகுடாப் பகுதியில் ரோந்துப் பணியில் ஈடுபட்டிருந்த ஐசிஜிஎஸ் ஆதேஷ் கப்பல் திருப்பி விடப்பட்டு, எல்சடாய் மீன்பிடிப் படகில் சிக்கித்தவித்த 6 மீனவர்களை காப்பாற்றுவதற்காக அனுப்பப்பட்டது. தமிழ்நாட்டைச் சேர்ந்த இந்த படகு எந்திரக் கோளாறு காரணமாக நவம்பர் 17 ஆம் தேதி முதல் கடலில் சிக்கித் தவித்தது.
நவம்பர் 17 ஆம் தேதி மாலையில் இந்த படகில் இருந்து, தூத்துக்குடியில் உள்ள கடலோர காவல் மீட்பு உதவி மையத்திற்கு தகவல் அனுப்பப்பட்டது. அதன் பேரில் நிலைமையின் அவசரத்தை உணர்ந்து தேடுதல் மற்றும் மீட்புப் பணிகளை மேறகொள்ள ஐசிஜிஎஸ் ஆதேஷ் கப்பல் உடனடியாக அனுப்பி வைக்கப்பட்டது. இந்தக் கப்பல் நவம்பர் 18 ஆம் தேதி காலை 8 மணிக்கு படகு சிக்கித் தவித்த பகுதிக்குச் சென்று, தேடுதல் பணியை மேற்கொண்டது. இந்த கப்பலுக்கு உதவியாக, மீன்பிடிப் படகை கண்டுபிடிக்கும் பணியில் கடலோரக் காவல்படைக்கு சொந்தமான டார்னியர் ரக விமானம் ஒன்றும் பணியில் ஈடுபடுத்தப்பட்டது. இந்த விமானம், நவம்பர் 18 ஆம் தேதி பகல் 13.45 மணியளவில் படகு நிற்கும் இடத்தை கண்டுபிடித்து, ஐசிஜிஎஸ் ஆதேஷ் கப்பலை அந்த இடத்திற்கு அழைத்துச் சென்றது. பின்னர், கப்பலில் இருந்த வீரர்கள் படகின் எந்திரத்தை சரிசெய்ய முயன்றனர். ஆனால், அதனை சரிசெய்ய மேற்கொண்ட முயற்சிகள் பலனளிக்காததால் அன்று மாலை 16.30 மணியளவில் ஐசிஜிஎஸ் ஆதேஷ் கப்பல் மூலம் மீன்பிடிப் படகு இழுத்து வரப்பட்டது.
எல்ஷடாய் படகு, கொளச்சல் கடற்பகுதிக்கு இழுத்து வரப்பட்டு, இன்று  காலை 9.30 மணியளவில் தேங்காய்பட்டினம் மீன்பிடித் துறைமுகத்தை வந்தடைந்தது. மீன்பிடிப் படகுகள் தனியாக மீன்பிடிக்கச் செல்வதால் ஏற்படும் நெருக்கடிகளை இந்த சம்பவம் மீண்டும் ஒருமுறை உணர்த்தியுள்ளது. எனவே, மீனவர்கள் குழுக்களாக மீன்பிடிக்கச் சென்று பாதுகாப்பு நெறிமுறைகளை பின்பற்றுவதுடன், உயிர்காப்புக் கவசங்கள் மற்றும் தகவல் தொடர்பு சாதனங்களை உடன் எடுத்துச்செல்லுமாறு அறிவுறுத்தப்படுகின்றனர்.
இந்த மீட்புப் பணியின் போது, தூத்துக்குடியை தலைமையிடமாக கொண்ட கடலோர காவல் மாவட்டத்தைச் சேர்ந்த கடலோர காவல்படை அதிகாரிகள், படகு உரிமையாளருடனும், மீன்வளத்துறை அதிகாரியுடனும் தொடர்ந்து தொடர்பு கொண்டு நிலைமையை கண்காணித்ததாக பாதுகாப்பு அமைச்சகத்தின் சென்னை பத்திரிகை தகவல் அலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2023 ஜனவரி மாதத்தில் மொத்தம் 1,25,992 குறைகளுக்கு மத்திய அமைச்சகங்கள் மற்றும் துறைகள் தீர்வு கண்டுள்ளன
நிர்வாகச் சீர்திருத்தங்கள் மற்றும் பொது மக்கள் குறைதீர் துறை, பரவலாக்கப்பட்ட பொது மக்கள் குறை தீர்வு மற்றும் கண்காணிப்பு முறைமை 2023 ஜனவரி மாதத்திற்கான மாதாந்திர அறிக்கையை வெளியிட்டுள்ளது. அதில் குறைகளின் வகைகள், தீர்வு காணப்பட்ட விதம் ஆகியவை குறித்த தகவல்கள் தரப்பட்டுள்ளன. துறையின் சார்பில் மேற்கொள்ளப்பட்ட தொழில்நுட்ப தீர்வுகள் பற்றியும் அதில் குறிப்பிடப்பட்டுள்ளன.
ஜனவரி மாதத்தில் மத்திய அமைச்சகங்கள் மற்றும் துறைகளால் மொத்தம் 1,25,992 குறைகளுக்கு தீர்வுகள் காணப்பட்டுள்ளன. விண்ணப்பத்திற்கு சராசரியாக 19 நாட்களில் தீர்வு கிட்டியுள்ளது. நிலுவையில் உள்ள வழக்குகள் 67,283. இது முன்னெப்போதும் இல்லாத அளவுக்கு குறைந்த அளவாகும். பொதுசேவை மையங்கள் மூலம் மத்திய வேளாண் மற்றும் விவசாயிகள் நலத்துறை 66 சதவீத குறைகள் குறித்த மனுக்களை பெற்றுள்ளன.
அறிவியல் மற்றும் தொழில்நுட்பத்துறை
கொவிட்-19 போன்ற சர்வதேச சவால்களை எதிர்கொள்ள பல்முனை ஒத்துழைப்பு முக்கியம்: அமைச்சர் டாக்டர் ஹர்ஷ் வர்தன்
சுமார் 30 கொவிட்-19 தடுப்பு மருந்துகள் தற்போது இந்தியாவில் உருவாக்கப்பட்டு வருகின்றன. அவற்றில், இந்திய மருத்துவ ஆராய்ச்சிக் குழு மற்றும் பாரத் பயோடெக் ஆகியவற்றின் கொவாக்சின், மற்றும் சீரம் இன்ஸ்டிடியூட் ஆஃப் இந்தியாவின் கொவிஷீல்ட் ஆகியவை முன்னேறிய கட்டத்தில் உள்ளன, என்று மத்திய சுகாதாரம் மற்றும் குடும்ப நலம், அறிவியல் மற்றும் தொழில்நுட்பம் அமைச்சர் டாக்டர் ஹர்ஷ் வர்தன் கூறினார்.
ஷாங்காய் ஒத்துழைப்பு நிறுவனத்தின் முதல் காணொலி இளம் விஞ்ஞானிகள் மாநாட்டில் பேசிய அவர், கொவிட்-19 போன்ற சர்வதேச சவால்களை எதிர்கொள்ள பல்முனை ஒத்துழைப்பு முக்கியம் என்றார்.
தற்போதைய கொரோனா பெருந்தொற்று உட்பட சமுதாயத்தின் பொதுவான சவால்களுக்கு தீர்வு கண்டுபிடிக்க ஒன்றிணையுமாறு ஷாங்காய் ஒத்துழைப்பு நிறுவனத்தின் இளம் விஞ்ஞானிகளை அமைச்சர் கேட்டுக்கொண்டார்.
இந்தியாவின் முக்கிய மருந்து நிறுவனங்களில் ஒன்றான டாக்டர் ரெட்டிஸ் லபோரட்ரீஸ், தேவையான பரிசோதனைகள் மற்றும் ஒப்புதலுக்கு பிறகு ரஷ்ய தடுப்பு மருந்தை இந்தியாவில் விநியோகிக்கும் என்று டாக்டர் ஹர்ஷ் வர்தன் தெரிவித்தார்.
நமது தலைசிறந்த நிறுவனமான இந்திய மருத்துவ ஆராய்ச்சிக் குழு, கொவிட்-19 தடுப்பு மருந்தின் பரிசோதனைகளில் ஈடுபட்டுள்ளது. அனைத்து முக்கிய தொடர்பு மருந்துகளில் பரிசோதனைகளும் இந்தியாவில் நடைபெறுகின்றன என்று அவர் மேலும் கூறினார்.
உலகின் மிகப்பெரிய தடுப்பு மருந்து உற்பத்தியாளரான சீரம் இன்ஸ்டிடியூட் ஆஃப் இந்தியா, ஆக்ஸ்போர்டு பல்கலைக்கழகம் உருவாக்கியுள்ள தடுப்பு மருந்தின் பரிசோதனைகளை செய்து வருகிறது என்றார் அவர்.
மேலும் விவரங்களுக்கு இந்த ஆங்கில செய்திக் குறிப்பை காணவும் : https://pib.gov.in/PressReleasePage.aspx?PRID=1675327
-----
(Visitor Counter : 183
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 161.16 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 21,13,365
கொவிட் சிகிச்சை பெறுபவர்கள் 5.43%ஆக உள்ளனர்.
குணமடைந்தோர் விகிதம் தற்போது 93.31%சதவீதம்
கடந்த 24 மணி நேரத்தில் 2,42,676 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,63,01,482 என அதிகரித்துள்ளது.
கடந்த 24 மணி நேரத்தில் 3,37,704 பேருக்கு புதிதாக தொற்று ஏற்பட்டுள்ளது.
இதுவரை மொத்தம் 10,050 ஒமிக்ரான் பாதித்தவர்கள் கண்டறியப்பட்டுள்ளனர் இது நேற்றை விட 3.69 சதவீதம் அதிகமாகும்
தினசரி பாதிப்பு விகிதம் 17.22 சதவீதம் ஆகும்
வாராந்திர பாதிப்பு விகிதம் 16.65 சதவீதம் ஆகும்
இதுவரை மொத்தம் 71.34 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 19,60,954 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791706
சுற்றுச்சூழல் மற்றும் வனத்துறை அமைச்சகம்
சுழல் பொருளாதாரம், வள திறன் ஆகியவை பொருளாதார வளர்ச்சியை மறுசீரமைப்பதில் தீர்வுகளை அளிக்கும்: டாக்டர் ஹர்ஷ் வர்தன்
சுழல் பொருளாதாரம் மற்றும் வளங்களின் திறன் நீடித்த சுற்றுச்சூழலுடன் பொருளாதார வளர்ச்சிக்கான மறுசுழற்சி நடைமுறையில் எதிர்கொள்ளும் சவால்களுக்கு தீர்வுகளை அளிக்கும் என்று கூறிய மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் டாக்டர் ஹர்ஷ் வர்தன், வளத் திறனையும் சுழல் பொருளாதாரத்தையும் உருவாக்குவதில் நிறுவனங்களின் பங்களிப்பு தேவை என சுட்டிக்காட்டியுள்ளார். ஒவ்வொருவரின் எதிர்காலம் என்ற நோக்கம் கொண்ட நீடித்த வளர்ச்சிக்கான 13வது உச்சிமாநாட்டில் உரையற்றிய டாக்டர் ஹர்ஷ் வர்தன், வெற்றிகரமான நிர்வாகம் மற்றும் வனங்கள், வனவிலங்குகள் வாழுமிடம் மற்றும் சுற்றுச்சூழல் ஆகியவற்றுடன் இந்திய பொருளாதார வளர்ச்சியை அடிக்கோடிட்டு காட்டினார். இந்திய வன ஆய்வின் சமீபத்திய அறிக்கையின்படி வனம் மற்றும் மர உள்ளடக்கம் ஒரு சதவீத வளர்ச்சியை பதிவு செய்துள்ளது என அவர் குறிப்பிட்டார். நீடித்த வாழ்க்கைமுறையை ஏற்பதில் இந்தியாவின் உறுதியான செயல்பாட்டை எடுத்துக்கூறிய அமைச்சர், இதற்காக மக்கள், கோள், வளம், அமைதி மற்றும் கூட்டணியைக் குறிக்கும் ஆங்கில சொற்களின் முதலெழுத்தான 5 ’பி’க்களுடன் இணைந்திருப்பதாக கூறினார்.
நாட்டு மக்களின் ஆரோக்கியத்தில் தாக்கத்தை ஏற்படுத்தும் சுற்றுச்சூழல் பிரச்சினையாக காற்றின் தரம் இருப்பதை ஏற்பதாக கூறிய டாக்டர் ஹர்ஷ்வர்தன், தேசிய தூய்மை காற்று செயல் திட்டம் மற்றும் காற்று தர கண்காணிப்பு உள்கட்டமைப்பு ஆகியவற்றில் அரசு முக்கிய கண்ணோட்டம் செலுத்தி வருவதாக கூறினார்.
நிகழ்ச்சியில் பேசிய மத்திய வீட்டு வசதி மற்றும் நகர்ப்புற விவகாரங்கள் துறை இணையமைச்சர்  திரு. ஹர்தீப் சிங் புரி, “இந்தியாவின் வளர்ச்சிப் பாதை பசுமையாகவும் 2030 வளர்ச்சி செயல்திட்டத்திற்கு இணக்கமாகவும் இருக்கும்’ என்றார். அதிகரித்து வரும் உலகளாவிய வெப்ப அளவுக்கு எதிரான முயற்சிகளில் இந்தியா இணைந்து நிற்பதாக கூறிய அவர், இந்தியாவின் விரும்பத்தக்க தேசிய உறுதி பங்களிப்புகளை நோக்கிய விரைவான பார்வை இதனை உறுதி செய்வதுடன், 175 கிகாவாட் புதுப்பிக்கத்தக்க எரிசக்தி இலக்கு குறித்தும் விளக்கினார்.
புதிய மற்றும் மாற்று கட்டுமான தொழில்நுட்பங்களை வீடுகள் கட்டுவதற்கு பயன்படுத்துவது, உள்ளூரில் கிடைக்கும் சுற்றுச்சூழலுக்கு உகந்த பொருட்களைப் பயன்படுத்த்துவது ஊக்குவிக்கப்படுவதாக கூறினார். இவை கட்டுமான செலவுகளைக் குறைப்பது மட்டுமின்றி கரியமில கால்தடத்தையும் குறைக்கிறது.
இந்தியத் தொழில் கூட்டமைப்பின் தலைமை இயக்குனர், திரு. சந்திரஜித் பானர்ஜி, ஐரோப்பிய ஆணையர் திரு. கார்மெனு வெல்லா மற்றும் தொழில் மற்றும் மக்கள் சமூக பிரதிநிதிகள் நிகழ்ச்சியில் பங்கேற்றனர்.
மத்திய அமைச்சரவை
எஃகுத் துறையில் இந்தியா-ஜப்பான் இடையேயான உடன்படிக்கைக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், எஃகுத் துறையில் ஒத்துழைப்பை மேம்படுத்துவதற்காக, இந்தியா, ஜப்பான் அரசுகள் ‘இந்தியா-ஜப்பான் எஃகு பேச்சுவார்த்தை’-யை தொடங்குவதற்கான ஒப்பந்தத்தில் கையெழுத்திட ஒப்புதல் அளிக்கப்பட்டுள்ளது.
பலன்கள்:
எஃகுத் துறையில் நீடித்த வளர்ச்சியை அடைய, பரஸ்பர புரிந்துணர்வை மேம்படுத்துவதற்கு, ‘இந்தியா-ஜப்பான் எஃகு பேச்சுவார்த்தை’ வகை செய்கிறது.
உயர்தர எஃகு தயாரிப்பில் முதலீட்டை அதிகரிப்பது மற்றும் இந்தியாவில் எஃகு பயன்பாட்டிற்கான புதிய வாய்ப்புகளை கண்டறிவது உட்பட, எஃகுத் துறையின் அனைத்து அம்சங்களிலும் ஒத்துழைப்புக்கான சாத்தியக்கூறுகளை ஆராய, இந்தப் பேச்சுவார்த்தை திட்டமிடப்பட்டுள்ளது.
இந்தியாவில் உயர்தர எஃகு உற்பத்திக்கான திறனை ஏற்படுத்தவும் இந்த ஒப்பந்தம் உதவிகரமாக இருக்கும்.
PIB Headquarters
அனைவரையும் உள்ளடக்கிய வளர்ச்சி என்பதைத் தேசியக் கொள்கையாக மாற்றி மக்களின் நல்வாழ்வுக்காக மத்திய அரசு தீவிரமாகப் பணியாற்றி வருகிறது என மத்திய சிறுபான்மையினர் நலத் துறை அமைச்சர் திரு முக்தார் அப்பாஸ் நக்வி தெரிவித்துள்ளார்.
அனைவரையும் உள்ளடக்கிய வளர்ச்சி என்பதைத் தேசியக் கொள்கையாக மாற்றி மக்களின் நல்வாழ்வுக்காக மத்திய அரசு தீவிரமாகப் பணியாற்றி வருகிறது என மத்திய சிறுபான்மையினர் நலத் துறை அமைச்சர் திரு முக்தார் அப்பாஸ் நக்வி தெரிவித்துள்ளார்.
சென்னையில் சனிக்கிழமை அன்று  பல்வேறு வங்கிகள் ஏற்பாடு செய்திருந்த நுகர்வோர் தொடர்பு முன்முயற்சி நிகழ்ச்சியில் உரையாற்றிய அவர், பிரதமர் திரு நரேந்திர மோடி தலைமையிலான அரசு கவுரவத்துடன் வளர்ச்சி என்பதைக் கொள்கையாகக் கொண்டு செயலாற்றி வருகிறது என்றார். நாட்டின் வளம் முக்கியமானதாகவும், பொருளாதாரம் வலுவானதாகவும், பாதுகாப்பு பத்திரமானவர்களின் கைகளில் இருப்பதாகவும் உள்ளது என்று அவர் குறிப்பிட்டார். பல்வேறு உலக சவால்களையும் கடந்து மத்திய அரசு பணவீக்க விகிதம் அதிகரிக்காமல் இருப்பதை உறுதிசெய்துள்ளது, எந்தவொரு நுகர்பொருள் பற்றாக்குறையும் இல்லை என்றும் அமைச்சர் கூறினார்.
ஜிஎஸ்டி, பணமதிப்பு நீக்கம், வங்கித் துறை சீர்திருத்தம், வரி சீர்திருத்தம் போன்ற மோடி அரசின் வரலாற்றுச் சிறப்புமிக்க, துணிச்சலான நடவடிக்கைகள் வலுவான, நிலையான பொருளாதாரத்தை உறுதி செய்திருப்பதாக திரு நக்வி தெரிவித்தார். அடிப்படைக் கட்டமைப்பு மேம்பாட்டிற்கு செலவு செய்வதற்கு மத்திய அரசு முன்னுரிமை அளித்து வருவதாகக் கூறிய அமைச்சர், அடுத்த ஐந்தாண்டுகளில் அடிப்படைக் கட்டமைப்பு மேம்பாட்டுக்கு 100 லட்சம் கோடி செலவிடப்படவுள்ளதாகத் தெரிவித்தார்.
திவால் மற்றும் நொடித்துப் போதல் சட்டம் வங்கித் துறை சீர்திருத்தத்தில் முக்கியமான பங்கினை செலுத்தியிருப்பதாகவும், இந்தத் துறையை மேலும் பலப்படுத்தியிருப்பதாகவும் அவர் கூறினார். 10 பொதுத் துறை வங்கிகளை நான்கு வங்கிகளாக மாற்றியிருப்பது, வங்கித்துறை சீர்திருத்தத்தில் மோடி அரசின் மிகப்பெரிய நடவடிக்கை என்று அவர் தெரிவித்தார். கடந்த ஐந்தாண்டுகளில் 29,000 கோடி அமெரிக்க டாலர் மதிப்புக்கு வெளிநாட்டு நேரடி முதலீடு வந்திருப்பதாகவும், இது 20 ஆண்டுகால வெளிநாட்டு முதலீட்டில் 50 சதவீதமாகும் என்றும் திரு நக்வி கூறினார். நாட்டில் முதன்முறையாக 37 கோடி மக்கள் வங்கிச்சேவையுடன் இணைக்கப்பட்டிருக்கிறார்கள் என்றும், முத்ரா திட்டத்தின்கீழ் 20 கோடிக்கும் அதிகமானவர்களுக்கு எளிதாக கடன் வழங்கப்பட்டிருப்பதாகவும் அமைச்சர் தெரிவித்தார்.
உள்துறை அமைச்சகம்
மத்திய உள்துறை அமைச்சர், கர்நாடகாவுக்கு மத்திய நிதி உதவிக்கான உயர்மட்டக் குழுவின் கூட்டத்துக்குத் தலைமையேற்பு
மத்திய உள்துறை அமைச்சர் திரு.ராஜ்நாத் சிங், கர்நாடகாவுக்கு 2016-17 ஆண்டு ரபி பருவ வறட்சியை முன்னிட்ட மத்திய நிதி உதவிக்கான இன்றைய உயர்மட்டக் குழுவின் கூட்டத்துக்குத் தலைமையேற்று நடத்தினார்.
நிதி, கூட்டாண்மை விவகாரம் மற்றும் பாதுகாப்புத்துறை அமைச்சர் திரு. அருண் ஜேட்லி, விவசாயம் மற்றும் விவசாயிகள் நலன் அமைச்சர் திரு.ராதா மோகன் சிங் ஆகியோரும் இக்கூட்டத்தில் கலந்துகொண்டனர். உள்துறை விவகாரங்கள், நிதி மற்றும் விவசாய அமைச்சகங்களின் மூத்த அதிகாரிகளும் பங்கேற்றனர்.
வறட்சியால் பாதிக்கப்பட்ட கர்நாடக மாநிலத்தில் ஆய்வுசெய்த 'அமைச்சகங்களுக்கிடையிலான மத்திய குழு'வின் அறிக்கையின் அடிப்படையில் தயாரிக்கப்பட்ட திட்ட முன்மொழிவினை இக்குழு பரிசீலித்தது. இந்த உயர்மட்டக் குழு, தேசிய பேரிடர் நிவாரண நிதியிலிருந்து  ரூ.795.54 கோடியை கர்நாடகாவுக்கு வழங்க ஒப்புதல் அளித்ததது.
(Visitor Counter : 16
சமூக நிதி மற்றும் அதிகாரமளித்தல் அமைச்சகம்
உலக டிஸ்லெக்ஸியா தினம் 2023, அக்டோபர் 08 அன்று கடைப்பிடிக்கப்படுகிறது
உலக டிஸ்லெக்ஸியா தினம் ஒவ்வொரு ஆண்டும் அக்டோபர் 8 ஆம் தேதி கடைப்பிடிக்கப்படுகிறது. டிஸ்லெக்ஸியா என்பது பொதுவாக கற்றலில் ஏற்படும் குறைபாடாகும். இது படிப்பு மற்றும் எழுதும் திறனைப் பாதிக்கிறது. இந்தக் குறைபாடு உள்ளவர்களுக்கு சரளமாக வாசிப்பதும், எழுதுவதும் சவாலான விஷயமாகும்.
உலக டிஸ்லெக்ஸியா தினம், இந்தப் பிரச்சினைகள் பற்றியும் அவற்றை எவ்வாறு சரி செய்வது என்பது பற்றியும் விழிப்புணர்வை ஏற்படுத்துகிறது.
மத்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் உள்ள மாற்றுத் திறனாளிகளுக்கு அதிகாரமளித்தல் துறை, டிஸ்லெக்ஸியா குறித்த விழிப்புணர்வை மக்களிடையே ஏற்படுத்தும் நோக்கில், நாடு முழுவதும் பல்வேறு நிகழ்வுகளை நடத்துகிறது.
சிறுபான்மையினர் நலன் அமைச்சகம்
ஏழைகளுக்கு மகிழ்ச்சியையும், செழிப்பையும் உறுதி செய்வதுதான் பிரதமர் திரு நரேந்திர மோடி மேற்கொள்ளும் பணி: மத்திய அமைச்சர் முக்தார் அப்பாஸ் நக்வி
ஏழைகளுக்கு மகிழ்ச்சியையும், செழிப்பையும் உறுதி செய்வதுதான் பிரதமர் திரு நரேந்திர மோடி மேற்கொள்ளும் பணி என மத்திய சிறுபான்மையினர் விவகாரத்துறை அமைச்சர் திரு முக்தார் அப்பாஸ் நக்வி கூறினார்.
உத்தரப் பிரசேதம் ராம்பூரில் உள்ள மகாத்மா காந்தி ஸ்டேடியத்தில் சுமார் 2000 மாற்றுத்திறனாளிகள் மற்றும் முதியோர்களுக்கு பல வகை மருத்துவ உதவி உபகரணங்கள் இலவசமாக வழங்கப்பட்டன. கான்பூரில் உள்ள அலிம்கோ நிறுவனம், மூன்று சக்கர சைக்கிள், சக்கர நாற்காலி, நடக்க உதவும் ஊன்றுகோல், காதுகேட்கும் கருவிகள் உட்பட பல பொருட்களை இலவசமாக வழங்கியது.
இந்நிகழ்ச்சியில் மத்திய சிறுபான்மையினர் விவகாரத்துறை அமைச்சர் திரு முக்தார் அப்பாஸ் நக்வி, சமூக நீதி மற்றும் மேம்பாட்டுத்துறை இணையமைச்சர் ஏ.நாராயணசாமி ஆகியோர் கலந்து கொண்டனர். இந்நிகழ்ச்சியில் திரு முக்தார் அப்பாஸ் நக்வி பேசுகையில், ‘‘ கடந்த 7 ஆண்டுகளில் சிறந்த நிர்வாகம், அனைத்தும் உள்ளடங்கிய வளர்ச்சி மற்றும் ஏழைகளின் மேம்பாட்டில் மத்திய அரசு கவனம் செலுத்தியது. ஏழைகளுக்கு மகிழ்ச்சியையும், செழிப்பையும் உறுதி செய்வதுதான் பிரதமர் திரு நரேந்திர மோடி மேற்கொள்ளும் பணி’’ என கூறினார்.
ராம்பூர் நுமைஸ் மைதானத்தில் நடத்தப்பட்ட கைவினைப் பொருட்கள் கண்காட்சியையும் திரு நக்வி பார்வையிட்டார். இதில் 30 மாநிலங்களைச் சேர்ந்த 700 கைவினை கலைஞர்கள் தங்கள் தயாரிப்புகளை காட்சிக்கு வைத்திருந்தனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1764520
மனித வள மேம்பாட்டு அமைச்சகம்
நாடு தழுவிய கற்பித்தலை மேம்படுத்தும் சூழலை உருவாக்க மாளவியா இயக்கத்தை செயல்படுத்துமாறு திரு தர்மேந்திர பிரதான் வலியுறுத்தல்
நாடு தழுவிய கற்பித்தலை மேம்படுத்தும் சூழலை உருவாக்க மாளவியா இயக்கத்தை செயல்படுத்துமாறு திரு தர்மேந்திர பிரதான் வலியுறுத்தியுள்ளார். உயர்கல்வி நிறுவனங்களில் ஆசிரியர்களின் திறனை மேம்படுத்தும் வழிமுறைகள் குறித்து இன்று ஆய்வு நடத்திய அமைச்சர் இவ்வாறு கூறினார்.
21ஆம் நூற்றாண்டில் இந்தியா சந்திக்கும் சவால்களை சமாளிப்பதற்கான ஆசிரியர் தகுதித் திறனை மேம்படுத்தும் பலபரிமாண அணுகுமுறையை பின்பற்ற வேண்டும் என்று அவர் கூறினார். ஆசிரியர் கல்வி குறித்த தேசிய கல்விக் கொள்கை அம்சம் பற்றி குறிப்பிட்ட அவர், இந்திய விழுமியங்கள், மொழிகள், அறிவு பாரம்பரியங்கள் குறித்து கவனம் செலுத்தும் வகையில் இந்த அணுகுமுறை இருக்க வேண்டும் என்று வலியுறுத்தினார்.
புள்ளியியல் மற்றும் திட்ட அமலாக்கம் அமைச்சகம்
புள்ளிவிவரம் மற்றும் திட்ட அமலாக்க அமைச்சகம்
இந்தியாவில் ஊதிய அறிக்கை - ஒரு முறையான வேலைவாய்ப்புப் பார்வை
தேசிய புள்ளிவிவர அலுவலகம் , புள்ளிவிவரங்கள் மற்றும் திட்ட அமலாக்க அமைச்சகம், செப்டம்பர், 2017 முதல் மார்ச், 2020 வரையிலான காலப்பகுதியை உள்ளடக்கிய நாட்டின் வேலைவாய்ப்புக் கண்ணோட்டம் குறித்த செய்திக்குறிப்பை வெளியிட்டுள்ளது. இந்தப் பத்திரிகை குறிப்பு சில பரிமாணங்களில் முன்னேற்றத்தை மதிப்பிடுவதற்கு, தேர்ந்தெடுக்கப்பட்ட அரசாங்க நிறுவனங்களுடன் கிடைக்கும் நிர்வாகப் பதிவுகளின் அடிப்படையில் அமைந்துள்ளது.